Document ID: 31990D0639

ΑΠΟΦΑΣΗ ΤΗΣ ΕΠΙΤΡΟΠΗΣ
της 12ης Νοεμβρίου 1990
για τον καθορισμό των ονομάτων που θα πρέπει να φέρουν οι ποικιλίες οι οποίες προέρχονται από τις ποικιλίες ειδών λαχανικών που αναφέρονται στην απόφαση 89/7/ΕΟΚ
(90/639/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑ¨ΙΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 70/458/ΕΟΚ του Συμβουλίου της 29ης Σεπτεμβρίου 1990 για την εμπορία των σπόρων κηπευτικών προς σπορά (1), όπως τροποποιήθηκε τελευταία από την οδηγία 88/380/ΕΟΚ (2), και ιδίως το άρθρο 10 παράγραφος 2,
Εκτιμώντας:
ότι το παράρτημα της απόφασης 89/7/ΕΟΚ (3), όπως τροποποιήθηκε από την απόφαση της Επιτροπής 89/138/ΕΟΚ (4), περιλαμβάνει κατάλογο των επίσημα αποδεκτών ποικιλιών ειδών λαχανικών 7
ότι, σύμφωνα με το άρθρο 10 παράγραφος 2 τρίτο εδάφιο της οδηγίας 70/458/ΕΟΚ, έχουν ληφθεί επίσημα μέτρα σε κοινοτική βάση τα οποία οδήγησαν στον προσδιορισμό ενός αριθμού ποικιλιών οι οποίες προέρχονται από επίσημα αποδεκτές ποικιλίες 7
ότι, λαμβάνοντας υπόψη τα ονόματα που χρησιμοποιούνται στον κοινό κατάλογο ποικιλιών ειδών λαχανικών (15η πλήρης έκδοση (5), μαζί με το πρώτο (6), δεύτερο (7), τρίτο (8) και τέταρτο (9) συμπλήρωμά της), είναι σκόπιμο να καθο
ριστούν τα ονόματα που θα πρέπει να φέρουν οι εν λόγω ποικιλίες που προέρχονται από επίσημα αποδεκτές ποικιλίες 7
ότι, από την εφαρμογή των επισήμων μέτρων σε κοινοτική βάση, έχει φανεί ότι ορισμένες από τις ποικιλίες ή από τις εξ αυτών προερχόμενες ποικιλίες οι οποίες παρατίθενται στο παράρτημα της προαναφερθείσας απόφασης, δεν μπορεί να θεωρείται ότι είναι διαφορετικές από ορισμένες άλλες ποικιλίες οι οποίες είναι επίσημα αποδεκτές στα κράτη μέλη 7
ότι είναι επίσης σκόπιμο να προσδιοριστούν τα αποτελέσματα αυτών των κοινοτικών διαπιστώσεων όσον αφορά τα ονόματα των ποικιλιών αυτών 7
ότι, για την καταχώρηση που αναφέρεται στην ποικιλία Negerkop η οποία περιλαμβάνεται στο προαναφερθέν παράρτημα, είναι δυνατόν να οριστούν περαιτέρω ονόματα στη θέση ορισμένων άλλων ονομάτων τα οποία έχουν χρησιμοποιηθεί στο παρελθόν 7
ότι τα μέτρα που προβλέπονται στην απόφαση αυτή είναι σύμφωνα με τη γνώμη της Μόνιμης Επιτροπής Σπόρων προς σπορά και Γεωργικών, Δενδροκηπευτικών και Δασικών Φυτών προς φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ενόψει της πιθανής ανανέωσης της αποδοχής πέραν της 30ής Ιουνίου 1990 των ποικιλιών που προέρχονται από τις ποικιλίες ειδών λαχανικών, τα οποία παρατίθενται στο παράρτημα της απόφασης 89/7/ΕΟΚ, όλα τα κράτη μέλη αποδοχής πρέπει να εξασφαλίσουν ότι οι εν λόγω ποικιλίες φέρουν ένα ή περισσότερα, ανάλογα με την περίπτωση, από τα ονόματα που παρατίθενται στη στήλη 3 του συνημμένου παραρτήματος.
Άρθρο 2
Η απόφαση αυτή απευθύνεται στα κράτη μέλη.
Βρυξέλλες, 12 Νοεμβρίου 1990.

Labels: 3
17
6